เคยทานยาคุมแล้วหยุดทานได้ 1 เดือน ปจด.มาวันที่ 5 สิงหา เดือนกันยาก็วันที่ 5-8 แต่เดือนตุลายังไม่มาเพราะอะไรค่ะ
สวัสดีค่ะ หากทานยาคุมกำเนิดครบและได้มีประจำเดือนมาแล้วในวันที่ 5 ส.ค. และหลังจากนั้นหากไม่ได้ทานยาคุมกำเนิดต่อ แต่ประจำเดือนได้มาแล้วในวันที่ 5-8 ก.ย. ก็แสดงว่าการทำงานของรังไข่ได้กลับมาเป็นปกติแล้ว และไม่มีการตั้งครรภ์เกิดขึ้นหากในเดือน ต.ค. นี้ ประจำเดือนยังไม่มา อาจเกิดจาก1. การตั้งครรภ์ หากมีเพศสัมพันธ์ ก็ย่อมมีโอกาสที่จะตั้งครรภ์ได้2. มีความเครียด ทำงานหนัก ออกกำลังกายหักโหม อดนอน นอนดึก มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นหากมีเพศสัมพันธ์ ก็ควรตรวจหาการตั้งครรภ์ดูเป็นอันดับแรก หากไม่ได้มีเพศสัมพันธ์ หรือตรวจไม่พบ ก็ให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ